Prezident Spojených štátov

Prezident Spojených štátov ( President of the United States) je hlava Spojených štátov amerických. Podľa Ústavy Spojených štátov je takisto aj hlavou federálnej vlády a hlavným veliteľom ozbrojených síl. Spája v sebe právomoci, ktoré sa v európskych krajinách zvyčajne delia medzi prezidenta (či inú formálnu hlavu štátu) a premiéra. Vzhľadom na jeho silnú pozíciu sa tak hovorí o prezidentskom systéme. Vzhľadom na veľmocenské postavenie USA je v súčasnosti vnímaný ako najmocnejšia osoba na Zemi. Súčasným, v poradí 47. prezidentom USA, je Donald Trump, ktorý bol inaugurovaný 20. januára 2025.

 Voľby a funkčné obdobie 

Jedno funkčné obdobie trvá štyri roky a nikto nesmie kandidovať na viac ako dve po sebe idúce volebné obdobia. Toto ustanovenie bolo prijaté až v roku 1951, preto mohol byť Franklin Delano Roosevelt zvolený za prezidenta celkom štyrikrát. V prípade úmrtia prezidenta sa úradu pre zvyšok funkčného obdobia ujíma viceprezident. Prezident je volený nepriamou voľbou – volí ho zbor voliteľov nominovaných jednotlivými štátmi únie (počet voliteľov za štát približne zodpovedá jeho ľudnatosti a hlasuje podľa toho, kto v ich štáte bol zvolený voličmi). Jedným z dôsledkov tohto systému je fakt, že vyhrať môže aj kandidát s menším počtom hlasov, ak sú jeho voliči lepšie rozdistribuovaní (napríklad George W. Bush v roku 2000 alebo Donald Trump v roku 2016).

 Galéria amerických prezidentov 

 Grover Cleveland bol zvolený dvakrát, v dvoch obdobiach nenasledujúcich po sebe, počíta sa teda ako 22. a 24. prezident USA. Joe Biden je preto 46. prezidentom USA a zároveň 45. osobou, ktorá zastávala tento úrad.


 Prezident